Der er fyldt med blomster i alverdens farver på Vesterbro i Aalborg, hvor Mia Skadhauge Stevn sidst er set gå ind i en mørk bil for præcist én uge siden. Det var søndag morgen ud for Vesterbro 99, at den 22-årige kvinde blev samlet af en bil, der ifølge Nordjyllands Politi formentligt var en pirattaxa. Lørdag blev kvinden endelig bekræftet død. - Pirattaxaer skal væk fra gadebilledet Den tragiske historie får den nordjysk valgte politiker Preben Bang Henriksen til at sige, at der skal gøres op med pirattaxaer i gadebilledet. - Problemet med pirattaxaer er, at det er et fuldstændigt ureguleret marked, og det kan kunderne ikke være tjent med, siger Venstres retsordfører Preben Det er langt fra ukendt i Aalborgs natteliv, at man - særligt som ung - fristes til at praje en ulovlig taxa, når man skal hjem fra byen - for at spare penge på en almindelig taxatur eller for i det hele taget at kunne komme hjem. Et problem for nattelivet Det er uvist, hvor stort omfanget af pirattaxaer er i Nordjylland. Men de er et problem for branchen og for nattelivet, mener taxaernes brancheorganisation. Flere ulykkelige historier Historien om Mia Skadhauge Stevn er ikke den første ulykkelige hændelse, der kan have relation til en pirattaxa i Nordjylland. I 1996 blev 46-årige Finn Jensen dræbt efter at have sat sig ind i, hvad der formentligt var en pirattaxa, ved et casino i Aalborg. - Det er uvist, hvor stort omfanget af pirattaxaer er i Nordjylland, men Nordjyllands Politi ved, at de er til stede i nattelivet. Det fortæller vicepolitiinspektør Frank Olsen. Pirattaxaer skaber utryghed Ifølge brancheforeningen Dansk PersonTransport rammer pirattaxaerne branchen på flere måder. - Det betyder direkte, at det kan mærkes på omsætningen. Det er pirattaxaer, der tager vores kunder. Og når de spøger så meget, som de gør lige nu, er de også med til at skabe utryghed i nattelivet, siger Trine Wollenberg, vicedirektør, Dansk PersonTransport. Flere busser og flere lovlige taxaer TV2 Nord har i dag talt med flere unge mennesker, der fortæller, at de har prøvet at køre med en pirattaxa, eller også kender de nogen, der har gjort det. Hvis problemet for alvor skal løses, skal der ifølge dem flere transportmuligheder til i nattelivet. Og det vil flere nordjyske politikere nu arbejde for. - Det vigtigste er, at vi sørger for, at det er trygt at gå i byen, fordi det vil folk blive ved med at gøre. Så vi skal gøre det, at det er til at komme frem og tilbage, siger det nordjysk valgte socialdemokratiske folketingsmedlem Bjarne Laustsen. - Så er det fint, at vi afskaffer pirattaxaerne, men det bliver mulighederne for at komme hjem jo ikke bedre af. Så flere busser ind og flere taxaer ind. Det er hovedsagen, siger Preben Bang Henriksen.

Referat:
Det er endnu uvist om, der er en sammenhæng mellem drabet på den 22-årige Mia Skadhauge Stevn og en pirattaxa, men der er ingen tvivl hos nordjyske politikere; de ulovlige taxaer skal væk fra gaderne.